b'\n_START_ARTICLE_\nRudolf Hribernik\n_START_SECTION_\n\xc5\xbdivljenjepis\n_START_PARAGRAPH_\nHribernik je bil pred 2. svetovno vojno kamnose\xc5\xa1ki delavec. NOB se je pridru\xc5\xbeil decembra 1941. Med vojno in po osvoboditvi je opravljal \xc5\xa1tevilne odgovorne funkcije v NOV in POS ter JLA. Po vojni se je \xc5\xa1olal v Sovjetski zvezi kjer je kon\xc4\x8dal \xc2\xbbVVA Voro\xc5\xa1ilov\xc2\xab, 1955 pa v Beogradu  \xc2\xbbVVA JLA\xc2\xab. Posve\xc4\x8dal pa se je tudi raziskovanju partizanskega bojevanja na Slovenskem. Napisal je zgodovinsko monografijo Dolomiti v NOB in poljudno delo Opredelitev I-IV v katerih je prikazal boj slovenskega naroda za svobodo._NEWLINE_Umrl je v prometni nesre\xc4\x8di 10. januarja 2002, ko je pri Logatcu (Lom) peljal po napa\xc4\x8dni strani avtoceste.\n_START_SECTION_\nVoja\xc5\xa1ka kariera\n_START_PARAGRAPH_\nGeneralpolkovnik JLA Hribernik (partizansko ime Svarun) se je pridru\xc5\xbeil NOB \xc5\xbee decembra 1941 in v za\xc4\x8detku januarja 1942 vstopil v partizansko \xc4\x8deto na Samotorici nad Horjulom. Istega leta je postal \xc4\x8dlan KPS. V NOV je bil med drugim komandant bataljona v Dolomitskem odredu in \xc5\xa0ercerjevi brigadi. Po kapitulaciji Italije je postal poveljnik Ljubljanske in Pre\xc5\xa1ernove brigade. To opravljal do 19. junija 1944. Ob koncu vojne je bil na\xc4\x8delnik \xc5\xa1taba in namestnik poveljnika 31. divizije._NEWLINE_Po osvoboditvi je bil v JLA med drugim komandant divizije, zagreb\xc5\xa1kega in skopskega vojnega obmo\xc4\x8dja sekretar LO Slovenije in poveljnik Teritorialne obrambe Slovenije (1974-77).'